
Se aprobă și se prezintă Parlamentului spre examinare proiectul de lege pentru modificarea Legii nr. 72/2025 comunicațiilor electronice.



Prim-ministru                                                      Alexandru MUNTEANU  

Contrasemnează:


Viceprim-ministru,
ministrul dezvoltării
economice și digitalizării	          Eugeniu Osmochescu


Ministrul afacerilor interne                                   Daniella Misail-Nichitin   




                          Aprobat în ședința Guvernului din __/____2026 
                                                             prin decizia protocolară nr._____/2026


Proiect

L E G E
[bookmark: _Hlk206084754]pentru modificarea Legii nr. 72/2025 
comunicațiilor electronice  


	Parlamentul adoptă prezenta lege organică.

Articolul I. – Legea nr. 72/2025 comunicațiilor electronice (Monitorul Oficial al Republicii Moldova, 2025, nr. 226-228, art. 266), se completează cu articolul 1251, cu următorul cuprins: 

[bookmark: _Hlk217033650]„Articolul 1251 – Identificarea abonaților serviciilor de comunicații electronice mobile accesibile publicului
(1) Furnizorii de servicii de comunicații electronice mobile accesibile publicului sunt obligați să identifice abonații serviciilor respective, indiferent de tipul ofertei (abonament sau cartelă preplătită), la momentul încheierii contractului de abonament sau, în cazul cartelelor preplătite, cel târziu la momentul activării acestora.
(2) Identificarea abonaților se realizează în baza unui act de identitate valabil sau prin mijloace de identificare electronică, cu colectarea cel puțin a următoarelor date:
1) pentru persoanele fizice care se identifică cu acte de identitate emise de Republica Moldova – numele, prenumele, IDNP, datele actului de identitate (denumirea, seria, numărul); furnizorul verifică datele și valabilitatea acestuia prin interogarea gratuită a Sistemului informațional automatizat „Registrul de stat al populației”, în condițiile legii;
2) pentru persoanele fizice care se identifică cu acte de identitate emise de alte state – numele, prenumele, datele actului de identitate (denumirea, seria, numărul și data expirării); furnizorul poate reține o copie a actului de identitate, în condițiile legislației privind protecția datelor cu caracter  personal;
3) pentru persoanele juridice din Republica Moldova – denumirea, IDNO, precum și datele prevăzute la subpunctele 1) sau 2) referitoare la persoana împuternicită să reprezinte abonatul în legătură cu identificarea acestuia, cu verificarea datelor prin interogarea gratuită a Sistemului informațional „Registrul de stat al unităților de drept”, în condițiile legii;
4) pentru persoanele juridice din alte state – denumirea, țara de origine și numărul de înregistrare în registrul comercial al statului străin, precum și datele prevăzute la subpunctele 1) sau 2) referitoare la persoana împuternicită să reprezinte abonatul în legătură cu identificarea acestuia, furnizorul reține copia documentului care atestă înregistrarea, cu traducere legalizată în limba română, în condițiile legii.
(3) La alegerea furnizorilor, identificarea abonaților serviciilor de comunicații electronice mobile accesibile publicului poate fi efectuată prin una sau mai multe dintre următoarele metode:
1) în punctele de vânzare proprii ale furnizorului;
2) în punctele de vânzare ale persoanelor împuternicite de furnizor, în baza unui contract sau a unui alt temei juridic corespunzător;
3) la distanță, prin: 
a) mijloace de identificare electronică (semnătură electronică calificată sau avansată), sau alte mijloace electronice oferite de către un prestator de servicii de încredere calificat, în condițiile Legii nr. 124/2022 privind identificarea electronică și serviciile de încredere și ale actelor normative subsecvente;
b) mijloace digitale, constând într-un proces de identificare și de verificare a identității persoanei fizice în baza actelor de identitate prezentate, a măsurătorilor semnalmentelor biometrice faciale, a comparării de imagini și a informațiilor comunicate de persoana fizică și preluate gratuit din Sistemul informațional automatizat „Registrul de stat al populației”, utilizând mijloace digitale;
c) sistemul guvernamental de identitate digitală (EVO), administrat de autoritatea publică competentă;
d) alte mijloace electronice oferite de către furnizor, în cazul în care datele de identificare ale abonatului au fost anterior verificate în legătură cu un alt număr prin una dintre metodele prevăzute la subpunctele 1) - 3).
(4) Până la finalizarea procesului de identificare, cartelele SIM/eSIM pot fi utilizate doar pentru serviciile tehnice minime necesare stabilite de autoritatea de reglementare, dacă este fezabil.
(5) Furnizorii de servicii de comunicații electronice mobile accesibile publicului păstrează datele de identificare ale utilizatorilor ale căror cartele au fost activate, pe întreaga durată de utilizare a serviciului și pentru o perioadă de 12 luni de la încetarea utilizării numărului, în conformitate cu art. 125 alin. (3) și cu legislația privind protecția datelor cu caracter personal.

Articolul II. – Prezenta lege intră în vigoare la expirarea a 24 de luni de la data publicării în Monitorul Oficial al Republicii Moldova și se aplică doar numerelor activate după data intrării în vigoare a prezentei legi.


PREŞEDINTELE PARLAMENTULUI	

